ועדת הכספים, כנסת 18, פרוטוקול מספר 1179, 2012-08-01 11:30

משה גפני: אני פותח את הדיון בצו מס ערך מוסף.

זהבה גלאון: אדוני, אתה מבקש שנצביע על הדחייה לספטמבר.

משה גפני: לא, אני מבקש להצביע על העלאת המע"מ באחוז, לא ב-1 באוגוסט אלא ב-1 בספטמבר.

משה גפני: זאת בקשת שר האוצר.

זהבה גלאון: אדוני, יש לי שאלה.

זהבה גלאון: אני רוצה להצביע נגד העלאת המע"מ, נקודה.

דוד אזולאי: אדוני, למה לא 15 באוקטובר?

משה גפני: אין הצעה כזאת.

דוד אזולאי: אני אציע אותה.

מירי רגב: זה בדיוק מה שאמרנו, למה לא אחרי החגים?

זהבה גלאון: אדוני, אני מבקשת לשאול: אני מתנגדת להעלאת המע"מ באחוז, נקודה.

זהבה גלאון: גם לא שהוא יידחה לספטמבר.

זהבה גלאון: אני רוצה לדעת לגבי אופן ההצבעה.

שלמה מולה: אתה בודדת את שאלת המע"מ ודברים נוספים.

שלמה מולה: שאלנו את שר האוצר שאלות שקשורות לנושא המע"מ הדיפרנציאלי.

משה גפני: היתה תשובה.

שלמה מולה: אתה מבקש להצביע ואחר-כך הוא יענה.

שלמה מולה: למה שקודם הוא לא יענה?

שלמה מולה: אולי הוא יסביר ואני אשתכנע?

משה גפני: אני משיב על השאלות, גם לחבר הכנסת דוד אזולאי, לחברת הכנסת זהבה גלאון ולחבר הכנסת שלמה מולה.

משה גפני: החוק קובע כך: היות ואנחנו לא מדברים בחקיקה לקריאה שנייה ושלישית, שזה יהיה לגבי כל התכנית שעליה מדובר.

משה גפני: שם אפשר להגיש הסתייגות.

משה גפני: אפשר להגיד: אני לא מקבל חלק אחד, אני מציע הסתייגות, או כל הצעה.

משה גפני: כאן מדובר בצו.

משה גפני: צו אפשר לאשר או לדחות אותו.

משה גפני: אין הצעות נוספות.

משה גפני: זה מגיע למליאה.

משה גפני: אפשר לקיים דיון במליאה, אפשר במליאה להצביע בעד ואפשר להצביע נגד.

משה גפני: בניגוד לחקיקה, שבה אפשר להגיש הסתייגות על סעיף, על חצי סעיף, על מילה, כאן אי-אפשר.

משה גפני: יש בקשת שר האוצר לאחר הדיונים, להעלות את המע"מ, גם את המע"מ על קניית טובין וגם על מוסדות כספיים.

משה גפני: זה לא כולל מלכ"רים.

משה גפני: מלכ"רים נשארים ב-7.5%, לא מעלים להם.

משה גפני: במקרה הזה אפשר להצביע בעד שני הצווים האלה ואפשר להצביע נגד.

משה גפני: אין מעבר לעניין הזה אפשרות לעשות דבר אחר.

דוד אזולאי: אדוני היושב ראש, אפשר לקבל חוות של היועצת המשפטית אם אפשר להעמיד להצבעה את ה-15 לאוקטובר?

מירי רגב: אני מצטרפת לבקשה שלו.

משה גפני: אי-אפשר.

שגית אפיק: מדובר בצו שמביא אותו שר האוצר.

שגית אפיק: הסמכות של הוועדה במסגרת הסמכות הפיקוחית שלה זה התייעצות.

יובל שטייניץ: דרך אגב, גם טכנית אי-אפשר להטיל מע"מ באמצע חודש.

דוד אזולאי: אז קח את ה-1 בנובמבר.

משה גפני: תודה רבה.

משה גפני: צו מס ערך מוסף (שיעור המס על עסקה ועל יבוא)(תיקון מס' 2), התשע"ב-2012.

שלמה מולה: הרב גפני, למה אני לא מקבל תשובה?

משה גפני: בגלל שקיבלת תשובה מהנגיד.

משה גפני: קיבלת תשובה.

שלמה מולה: לא, אני רוצה לשמוע תשובה משר האוצר.

משה גפני: שיעור המס על מלכ"רים ומוסדות כספיים (תיקון), התשע"ב-2012, בבקשה היועצת המשפטית.

שגית אפיק: רק נגיד מה יש בצו של מס הרכישה.

שגית אפיק: סעיף 1 קובע הוראה קבועה שתחול החל מיום 1.9.2012, ששיעור המס יהיה 17% ממחיר העסקה או הטובין.

שגית אפיק: סעיף 2 מבטל את צו מס ערך מוסף (שיעור המס על עסקה ועל יבוא וטובין) שזאת ההוראה החדשה שהיתה אמורה להיכנס לתוקף ב-1.1.2013 ואת צו מס ערך מוסף (שיעור המס על עסקה ועל יבוא טובין), שזאת ההוראה שכבר בוטלה למעשה, אבל היא קבעה שיהיה מס של 15.5% החל מ-1.1.2012 ותחילת הצו היא ב-1.9.2012.

שגית אפיק: צו מס ערך מוסף (שיעור המס על מלכ"רים ומוסדות כספיים).

שגית אפיק: סעיף 1 שלו קובע שוב הוראה קבועה שתחול החל משנת המס 2012, לגבי עבודה בחודש ספטמבר 2012 ואילך.

שגית אפיק: סעיף 1 קובע ששיעור מס השכר והרווח על מוסד כספי יהיה 17%.

שגית אפיק: גם כאן זה מבטל את הצו של הוראות השעה שחל עד כה.

משה גפני: תודה רבה.

שי חרמש: איך סוגרים את ה-370 מיליון השר?

משה גפני: לך תחפש בקדימה איך סוגרים את הגירעון.

שי חרמש: גפני יש לנו מספיק גירעון, אנחנו לא צריכים גם אתכם.

משה גפני: ההצבעה תהיה שמית.

משה גפני: מי בעד הצו יצביע בעד.

משה גפני: מי שנגד – יצביע נגד.

משה גפני: זאת הצבעה אחת.

שגית אפיק: זה ממילא מונח לצורך אישור המליאה.

משה גפני: בבקשה, להקריא את השמות.

טמיר כהן: הצבעה ציון פיניאן - בעד חיים כץ - בעד אלקין מחליף את מירי רגב?

מירי רגב: לא, אני אומרת שאני יוצאת במחאה על כך שמעלים את המע"מ.

מירי רגב: אני אומרת לשר האוצר - - -

אורית זוארץ: דיברת על המשפחות העניות בספארי, תלכי עד הסוף.

שי חרמש: דיבורים כמו חול ואין מה לאכול.

אורית זוארץ: דיברת על הספארי, על התיקים, התיאורים הדרמטיים.

משה גפני: מי מחליף את מירי רגב?

מירי רגב: זה פחות מעניין אותי מי מחליף אותי.

משה גפני: באמצע ההצבעה לא עושים מחאות.

משה גפני: אלקין מחליף?

טמיר כהן: כן.

טמיר כהן: הצבעה זאב אלקין - בעד (מחליף את מירי רגב) זבולון אורלב - בעד שכיב שנאן - בעד משה גפני - בעד דוד אזולאי - בעד יצחק וקנין - בעד אלכס מילר - בעד (מחליף את פאינה קירשבאום) דוד רותם - בעד (מחליף את ליה שמטוב) עתניאל שנלר - נגד שלמה מולה - נגד (מחליף את רוחמה אברהם) זהבה גלאון - נגד טלב אלסאנע - נגד אורי אריאל - בעד מגלי והבה - נגד גאלב מגדאלה - נגד

משה גפני: התוצאה היא כדלהלן: 11 בעד 6 נגד.

משה גפני: ועדת הכספים מאשרת את בקשת שר האוצר להעלאת המע"מ באחוז אחד.

משה גפני: אני אביא את זה למליאת הכנסת הקרובה לבקש את אישורה.

משה גפני: תודה רבה, הישיבה נעולה.